Den enste kjente slekten utmerker seg ved at den er metallisk farget, noe som er unikt for en kneler. De er nokså små og tettbygde knelere. Hodet har tynne, trådformede antenner og store, utstående, runde fasettøyne. Pronotum er mye lengre enn bredt, med en dyp, Y-formet fure som når fra forkanten til bakkanten. Frambeina har lårene sterkt utvidete, flate, nærmest trekantede, nær roten med en lang pigg på undersiden, utenfor denne med tre ganske lange pigger. Forleggen har tett med korte pigger på innersiden og en krum endetorn ytterst. mellom- og bakbeina er slanke. Forvingene er avlangt ovale, hornaktige. Bakvingene er forholdsvis små, det sammenfoldete området ganske smalt. Haletrådene (cerci) er lange og består av ca. 20 ledd. Nymfene kan kjennes på at de i motsetning til de aller fleste andre knelernymfer ikke holder bakkroppen krøllet opp over ryggen. Artene kan skilles på fargen på forbeina og vingene: har metallgrønne forhofter og røykfargede vinger, metallgrønne forhofter og glassklare vinger, gulbrune forhofter og gulbrune forlår, gulbrune forhofter og svarte forlår med gul bakkant, gulbrune forhofter og helt svarte forlår.